Maria Goeppert-Mayer

B' e fiosagaiche às a' Ghearmailt a bha ann am Maria Goeppert-Mayer.

Tha i ainmeil airson am modail sligeach an niùclais atamach.

 Beatha 

Rugadh Maria Goeppert ann an Kattowitz (a-nis sa' Phòlainn) agus dh'imrich an teaghlach aice do Ghöttingen nuair a bha i 4 bliadhna dh'aois. Bha i na h-oileanaich aig an Oilthigh Ghöttingen agus sgrìobh i an tràchdas aice, "Mu phròiseasan bunaiteach le dà leuman cuantamach" fo Mhax Born.

Phòs i Joseph Edward Mayer, fiosagaiche eile, agus dh'imrich iad do na Stàitean Aonaichte ann an 1930. Theagaisg i gun phàigh ann an Oilthigh Johns Hopkins agus Oilthigh Cholumbia. Ri linn an Dàrna Cogadh dh'obraich i air am boma atamach agus ann an 1960 chaidh i na h-ollamh aig an Oilthigh Chalafòrnia.

 Urraman 
Bhuannaich i an Duais Nobel ann am Fiosaigs ann an 1963 còmhla ri Eugene Wigner agus J. Hans D. Jensen.http://www.nobelprize.org/nobel_prizes/physics/laureates/1963/mayer-facts.html
Dh'ainmicheadh sràidean ann am Braunschweighttp://www.braunschweig.de/politik_verwaltung/bekanntmachungen/strassennamen/GoeppertMayer-Str.pdf agus Lübeckhttp://www.ln-online.de/Lokales/Luebeck/Neues-Parkhaus-in-der-Maria-Goeppert-Strasse-eroeffnet agus cruinn-shloc air Bhèineas oirre.http://www.jpl.nasa.gov/spaceimages/details.php?id=PIA00269
 Iomraidhean

Roinn-seòrsa:Duais Nobel ann am Fiosaigs
Roinn-seòrsa:Luchd-saidheans
Roinn-seòrsa:Daoine às a' Ghearmailt